เปลี่ยนมุมมองความคิด หลีกเลี่ยงสิ่งตอกย้ำช้ำชอกใจ คืนความสุขให้ตัวเอง
การที่คุณยังอยากแก้แค้นใครสักคน (ไม่ว่าจะด้วยการทำให้หึง ทำให้โกรธ หรือทำให้เสียใจ) แปลว่าคุณยังคงคิดถึงคน ๆ นั้นอยู่ คุณก้าวต่อไปและลืมคน ๆ นั้นไม่ได้หรอกหากยังหมกมุ่นอยู่กับการแก้แค้น หัดปล่อยวางซะบ้างเถอะ   ถ้าคุณเชื่อเรื่องพลังเหนือธรรมชาติ เวรกรรม หรือเชื่อว่าสรรค์มีตา บอกตัวเองว่าสักวันหนึ่งคน ๆ นั้นก็จะได้รับผลจากสิ่งที่เคยทำไว้เอง ถ้าคุณไม่เชื่อว่าคนอื่นจะได้รับผลกรรมจากสิ่งที่เคยทำไว้กับคุณ ทำใจยอมรับให้ได้ว่าชีวิตก็ไม่ยุติธรรมอย่างนี้แหละ คน ๆ นี้อาจเคยทำร้ายคุณอย่างไร้เหตุผล แต่นั่นก็ไม่ได้แปลว่าคุณจะทำตัวร้ายกาจได้สักหน่อยนี่หน่า จำสิ่งที่จอร์จ เฮอร์เบิร์ตพูดไว้ให้ขึ้นใจ “การใช้ชีวิตให้ดีคือการแก้แค้นอันยอดเยี่ยมที่สุด” ดำเนินชีวิตต่อไปและอย่าลดตัวไปหาคน ๆ นั้น บอกคน ๆ นั้นไปเลยว่าคุณไม่หลงเหลือความรู้สึกอะไรต่อเรื่องในอดีตแล้ว เรื่องเหล่านั้นไม่ได้สลักสำคัญอะไรกับคุณเลยแม้แต่น้อย ถ้าคุณลองทำทุกอย่างแล้วแต่ก็ยังหยุดคิดถึงคน ๆ นั้นไม่ได้สักที หาทางอื่นดู แบ่งเวลาสักช่วงหนึ่ง (สักหนึ่งถึงสองชั่วโมง) เพื่อนั่งเขียนความรู้สึกต่อเรื่องที่เกิดขึ้น ไม่ว่าคุณจะหยุดเขียนเพราะหมดเวลาหรือไม่รู้จะเขียนอะไรต่อก็ตาม ปิดสมุดและเก็บไว้สักที่ เมื่อเกิดคิดถึงคน ๆ นั้นขึ้นมาอีก บอกตัวเองว่า “ไม่ ฉันระบายอารมณ์ออกไปหมดแล้ว ฉันจะไม่เสียเวลาอีกครั้งแล้ว”   ถ้าจำเป็น ให้เวลาตัวเองปลดปล่อยอารมณ์วันละสิบถึงสิบห้านาที เมื่อหมดเวลา บอกตัวเองว่าเดี๋ยวพรุ่งนี้ค่อยคิดใหม่ เมื่อแต่ละวันผ่านไป เวลาที่ใช้ก็จะค่อย ๆ เหลือน้อยลง คุณจะรู้สึกดีขึ้นเองแหละเมื่อเห็นว่าเวลาค่อย ๆ ลดลงแล้ว ยังโชคดีที่คุณสามารถควบคุมความคิดตัวเองได้และไม่จำเป็นต้องคิดถึงอะไรที่ไม่อยากคิด ทำตัวให้ยุ่ง ๆ ที่โรงเรียน ที่ทำงาน หรือทำงานอะไรที่จะรวบรวมความคิดจิตใจคุณไว้ได้ เมื่อคุณมีสิ่งอื่นให้คิดถึง ภาพคน ๆ นั้นก็จะค่อย ๆ จางหายไปจากใจคุณเอง ถ้าคุณรู้ว่าตัวเองกำลังคิดถึงคน ๆ นั้นอยู่ เบี่ยงเบนความสนใจซะ เราต่างเคยฝันกลางวันและรู้สึกประหลาดใจเมื่อจับได้ว่าตัวเองกำลังคิดถึงสิ่งใดอยู่ บอกตัวเองในวินาทีที่ภาพคน ๆ นั้นปรากฏขึ้นในใจว่าคุณจะไม่คิดถึงเขาหรือเธออีกแล้ว หรือไม่ก็บอกว่าจะเก็บไว้คิดถึงวันหลัง (ซึ่งไม่จำเป็นต้องทำอย่างนั้นจริง ๆ ก็ได้) หาคนคุยด้วย เล่นเกมสักตา หรือทำอะไรที่ช่วยดึงดูดความสนใจ ถึงจะแค่ไม่กี่นาทีก็เถอะ คุณต้องการแค่นั้นแหละ อารมณ์แปรปรวนและความหดหู่เป็นสิ่งที่เกิดขึ้นอยู่แล้วเมื่อเราพยายามลืมใครสักคน ช่วงนี้ความรู้สึกคุณจะเปราะบางสุด ๆ และสิ่งสุดท้ายที่คุณต้องการก็คือปัจจัยภายนอกที่จะกระตุ้นอารมณ์เศร้าหมอง ดังนั้นฟังแต่เพลงที่มีจังหวะสนุกสนานและดูละครหรือภาพยนตร์ที่ทำให้รู้สึกดีเท่านั้นนะ  บอกให้เพื่อนรู้ว่าคุณกำลังพยายามเบี่ยงเบนความสนใจไปจากคน ๆ นั้น เพื่อนของคุณจะได้ช่วยสร้างบรรยากาศสบาย ๆ และผ่อนคลายเพื่อช่วยให้คุณลืมเรื่องต่าง ๆ ได้ โทรหาเพื่อนเมื่อไหร่ก็ตามที่อยากได้กำลังใจ เพื่อนจะได้รู้ว่าทำอย่างไรคุณถึงจะรู้สึกดีขึ้นได้ไงล่ะ คนที่คุณอยากลืมอาจจะเคยทำอะไรไม่ดีกับคุณ คน ๆ นั้นไม่ได้เห็นว่าคุณมีค่าทั้งที่ควรจะเห็น เมื่อคุณมองเห็นคุณค่าของตัวเองแล้ว คุณจะเข้าใจเองว่าถึงอย่างไรคนแบบนี้ก็ไม่ควรจะมาข้องเกี่ยวกับชีวิตคุณอยู่แล้ว คน ๆ นั้นทำไม่ดีกับคุณก็ช่างเขาสิ คบแต่กับคนที่เห็นค่าคุณก็พอแล้ว จำไว้ว่าการเห็นคุณค่าของตัวเองจะยิ่งทำให้ลืมคน ๆ นั้นได้ง่ายขึ้น จำไว้ว่าคุณน่ะยอดเยี่ยมที่สุดแล้ว โลกทั้งใบอยู่ตรงหน้านี้แล้วและมีโอกาสดี ๆ รออยู่เต็มไปหมด คุณจะทำอะไรต่อดีล่ะฮึ? คุณจะไปลืมคน ๆ นั้นได้ยังไงถ้ายังเจอกันอยู่ตลอดหรือได้ยินแต่เรื่องราวของเขาหรือเธอ ลองทำตามวิธีด้านล่างเพื่อหลีกเลี่ยงคน ๆ นั้นดูสิ   ระวังไม่ให้ตัวเองบังเอิญเจอคน ๆ นั้นระหว่างทำกิจวัตรประจำวัน ถ้าคุณเคยไปจ่ายตลาดเวลาเดียวกันหรือกลับบ้านทางเดียวกันหลังเลิกงาน ปรับเปลี่ยนตารางเวลาของคุณสักหน่อยเพื่อที่โอกาสพบกันจะได้น้อยลง หลีกเลี่ยงงานพบปะสังสรรค์ที่คุณรู้ว่าเธอหรือเขาจะไปในช่วงนี้ อธิบายกับเจ้าของงานอย่างสุภาพว่าคุณขอให้งานเลี้ยงสนุกและที่คุณไม่ไปก็เพราะแค่อยากหลีกเลี่ยงการพบปะอันชวนปวดใจเท่านั้น ในโลกยุคนี้ เรามักพบปะผู้คนผ่านหน้าจอมือถือ ถึงคุณจะไม่ได้พบเจอคน ๆ นั้นตรง ๆ แต่คุณก็จะรู้ว่าเขาหรือเธอกำลังทำอะไรอยู่ดี ถึงจะดูเด็ดขาดไปหน่อย แต่ตัดเขาหรือเธอออกจากทุกสื่อสังคมออนไลน์ที่คุณใช้เถอะ   ลบช่องทางการติดต่อคน ๆ นั้นจากโทรศัพท์มือถือหรือบัญชีอีเมล์ของคุณ บล็อกคน ๆ นั้นจากเฟสบุ๊ก ทวิตเตอร์ อินสตราแกรม ฯลฯ พยายามทำทุกทางเพื่อป้องกันไม่ให้คน ๆ นั้นติดต่อมาได้ เปลี่ยนอีเมล์เลยก็ได้ถ้าจำเป็น ถึงคน ๆ นั้นอาจจะกำลังทำอะไรที่น่าสนใจสุด ๆ คุณก็ไม่เห็นอยากรู้เลยสักนิด ถ้าเพื่อนคุณเกิดพลั้งปากพูดถึงคน ๆ นั้นขึ้นมา ย้ำความต้องการของคุณให้เพื่อนฟังอีกครั้งดี ๆ พูดประมาณว่า “ขอโทษเถอะนะเจน แต่ฉันรู้สึกแย่มากทุกครั้งที่คิดถึงบิล เราคุยกันเรื่องอื่นเถอะนะ”   อย่างไรก็ตาม คุณอาจจะเพิ่มข้อยกเว้นขึ้นมาก็ได้ เพราะการรู้เรื่องที่ควรรู้อาจจะช่วยให้คุณตัดใจจากเขาหรือเธอได้ง่ายขึ้น เช่น จู่ ๆ คน ๆ นั้นอาจเริ่มสูบบุหรี่ ย้ายไปอยู่ต่างเมืองหรือตกงาน บอกให้เพื่อน ๆ รู้ว่าควรเล่าเรื่องคน ๆ นั้นให้คุณฟังหากเรื่องพวกนั้นจะช่วยให้คุณตัดใจง่ายขึ้น กำจัดทุกอย่างที่จะย้ำเตือนคุณถึงความทรงจำอันเจ็บปวดเกี่ยวกับคน ๆ นั้นไปให้หมด การไม่ต้องทนเห็นสิ่งของพวกนี้ทุกวันจะช่วยให้คุณก้าวต่อไปได้ง่ายขึ้น  ถ้าคุณตัดใจทิ้งของบางอย่างไม่ได้ เก็บของพวกนั้นใส่ถุงและฝากเก็บไว้ที่บ้านของคนในครอบครัวหรือเพื่อนสนิท คุณจะได้เจอของพวกนั้นยากๆ หน่อย ฝากของไว้ไกล ๆ มือสักอย่างน้อยหกเดือนนะ เปิดเครื่องเล่น MP3 และลบทุกเพลงที่ทำให้คุณคิดถึงเขาหรือเธอไปซะ แล้วเพิ่มเพลงที่ให้กำลังใจและมีจังหวะสนุกสนานเพื่อสร้างความมั่นใจและช่วยให้คุณก้าวต่อไปได้ แน่นอนว่าคุณไม่อาจทอดทิ้งลูกหรือสัตว์เลี้ยงที่เคยเลี้ยงด้วยกันได้ ดังนั้นจงเลี้ยงเขาให้ดีที่สุดและมอบชีวิตดี ๆ ให้แก่เขานะ กลับมาอยู่กับร่องกับรอยอีกครั้งด้วยการใช้เวลาที่เคยใช้ไปกับคน ๆ นั้น (หรือเอาแต่คิดถึงคน ๆ นั้น) เพื่อทำกิจกรรมใหม่ ๆ เริ่มทำงานอดิเรกที่เคยอยากลองมาตลอด ร่วมแข่งขันกีฬาในโรงเรียน หรือเริ่มออกกำลังกายแนวใหม่ ไม่ว่าจะทำอะไร สิ่งนั้นควรจะน่าสนใจและเพลิดเพลินจนคุณไม่มีเวลาคิดถึงอย่างอื่นตอนกำลังทำอยู่เลย คุณจะรู้สึกดีเองเมื่อได้สร้างเสริมทักษะใหม่ ๆ และกลายเป็นคนที่ดีขึ้น คุณจะรู้สึกว่าตัวเองเป็นคนใหม่ที่พัฒนาไปจากเดิมจนดีเกินไปสำหรับคนที่คุณกำลังพยายามลืม แล้วคุณก็จะรู้สึกภูมิใจในตัวเองมากขึ้น การพัฒนาตัวเองน่ะเป็นสิ่งที่ดีที่สุดแล้วสำหรับคุณเพราะจะทำให้คุณรู้สึกถึงคุณค่าของตัวเองและทำให้จิตใจสงบขึ้นด้วย คุณอาจรู้สึกไม่อยากหยุดหม่ำอาหารขยะ อยากจะนั่งจอมจ่อมอยู่กับโซฟาและเอาแต่ดูรายการเรียลริตี้บ้า ๆ บอ ๆ ทั้งวัน แต่ความจริงก็คือการทำแบบนั้นไม่ได้ช่วยให้คุณรู้สึกดีขึ้น การทำตัวขี้เกียจและไม่รู้จักดูแลสุขภาพจะทำให้คุณรู้สึกแย่ใช้ได้เลยล่ะ การรับประทานอาหารอย่างเหมาะสมและออกกำลังกายจะช่วยให้คุณรู้สึกกระปรี้กระเปร่าและคิดบวกต่อสถานการณ์ที่กำลังเผชิญและต่อตัวเอง   เลือกรับประทานอาหารที่ส่วนใหญ่ประกอบด้วยผลไม้ ผัก ธัญพืช และเนื้อไร้ไขมัน รับประทานโดยดูแลความสมดุลของอาหารจำพวกกากใย คาร์โบไฮเดรตที่ประกอบด้วยสารชนิดอื่น และไขมันที่ดีต่อสุขภาพ (เช่นไขมันจากปลา ถั่ว หรือน้ำมันมะกอก) อยู่ให้ห่างจากอาหารขยะที่เหมือนจะดีกับคุณแค่ตอนหม่ำแต่ท้ายที่สุดกลับส่งผลเสียต่อร่างกาย ตั้งเป้าหมายว่าจะออกกำลังกายให้ได้อย่างน้อยวันละสามสิบนาที ไม่ว่าจะเป็นการเดิน ว่ายน้ำ วิ่ง เต้น หรือกระทั่งทำความสะอาดบ้าน ออกกำลังกายวันละนิดหากไม่มีเวลามาพอ ความพยายามเล็ก ๆ น้อย ๆ เช่น ยอมจอดรถไกลจากทางเข้าหน่อยก็ช่วยเพิ่มเวลาออกกำลังกายได้แล้ว วิธีที่เยี่ยมที่สุดในการทำให้ตัวเองและตารางชีวิตยุ่งในขณะที่ยังรักษาความคิดบวกเอาไว้ได้คือการใช้เวลาไปกับคนดี ๆ ที่ห่วงใยคุณอย่างแท้จริง ไม่ว่าคน ๆ นั้นจะเป็นแม่ พี่สาว เพื่อนรัก สมาชิกชมรมการละคร หรือเพื่อนร่วมทีมบาสเก็ตบอล เกาะติดพวกเขาไว้เถอะ พวกเขาจะช่วยสร้างเสียงหัวเราะและทำให้คุณเห็นว่ายังมีสิ่งดี ๆ อีกมากมายในชีวิต ถ้าคุณรู้สึกว่าอยากหลีกหนีผู้คนและซ่อนตัวอยู่ในบ้าน หมกตัวอยู่ในบ้านสักหนึ่งหรือสองชั่วโมงแล้วค่อยตอบรับคำเชิญออกไปข้างนอกและเริ่มเข้าสังคมอีกครั้ง ตอนแรกคุณอาจจะรู้สึกไม่ค่อยดีแต่เมื่อค่ำคืนนั้นผ่านพ้นไป คุณจะรู้สึกว่าตัวเองตัดสินใจไม่ผิดเลย สมองมนุษย์น่ะเยียวยาตัวเองได้อย่างยอดเยี่ยมเลยล่ะ คำกล่าวที่ว่า “เวลาจะรักษาแผลใจ” น่ะเป็นจริงเสมอและจะเป็นจริงเช่นนั้นตลอดไป โดยธรรมชาติแล้ว สมองจะเริ่มจดจ่อกับเรื่องในปัจจุบัน ลืมเลือนเรื่องในอดีตหรือปรับแต่งเรื่องในอดีตให้เหมาะแก่การจดจำเองนั่นแหละ ดังนั้นถ้าเพิ่งอกหักมาไม่กี่สัปดาห์ก็ผ่อนคลายไว้ เรื่องแบบนี้ต้องใช้เวลา สมองจะทำหน้าที่ของมันเองถ้าคุณมีความอดทนมากพอ  ความเสียใจเป็นเรื่องธรรมดาและเป็นสิ่งที่ต้องผ่านไปให้ได้ ขั้นตอนที่ต้องผ่านไปให้ได้มีอยู่ 5 ข้อและอาจจะใช้เวลาสักหน่อยกว่าจะทำสำเร็จ อดทนไว้น่า คุณจะเห็นความคืบหน้าเองเมื่อเวลาผ่านพ้นไป ท้ายที่สุดแล้วคุณไม่มีทางลืมใครได้หรอกหากคุณยังไม่ให้อภัยเขา ถ้าคุณทำตามขั้นตอนด้านบนไปหมดแล้วแต่ก็ยังลืมคน ๆ นั้นไม่ได้ พยายามให้อภัยแทนสิ คน ๆ นั้นก็เป็นมนุษย์คนนึงที่ทำพลาดได้ ถึงอย่างไรชีวิตก็ต้องดำเนินต่อไปนะ  อย่าลืมให้อภัยตัวเองด้วยล่ะ สำหรับใครหลายคน การโกรธเกลียดตัวเองน่ะง่ายกว่าโกรธเกลียดชาวบ้านเสียอีก จำไว้ว่าตอนนั้นคุณก็แค่ทำในสิ่งที่คิดว่าถูกต้อง คนอื่น ๆ ก็เหมือนกันนั่นแหละ ไม่มีใครสมควรถูกตำหนิและไม่ใช่ความผิดใครเลย อดีตก็คืออดีตและสมควรถูกฝังไว้ในอดีต นั่นน่ะดีที่สุดแล้ว คุณจะได้ก้าวเดินต่อไปได้ยังไงล่ะ
อย่าปล่อยให้ความกระหายการแก้แค้นครอบงำตัวเอง. หาเวลาเพื่อปลดปล่อยอารมณ์. เบี่ยงเบนใจไปที่อื่น. อย่าฟังเพลงหรือดูหนังป่วนอารมณ์. มองเห็นคุณค่าของตัวเอง. ตัดโอกาสพบเจอ. ตัดเขาและเธอออกจากโลกออนไลน์ของคุณเสียด้วย. ขอให้เพื่อนที่รู้จักทั้งคุณและคน ๆ นั้นเลิกบอกคุณเสียทีว่าเขาหรือเธอกำลังทำอะไรอยู่. กำจัดสิ่งที่ทำให้คุณคิดถึงคน ๆ นั้นไปซะ. ทำตามฝัน. รับประทานอาหารอย่างเหมาะสมและออกกำลังกาย. ใช้เวลาอยู่กับผองเพื่อนและครอบครัว. ให้เวลาตัวเองสักหน่อย. ลืมและให้อภัย.
https://www.wikihow.com/Forget-a-Person https://www.wikihow.com/Forget-a-Person https://www.wikihow.com/Forget-a-Person
Changing Your Perspective Escaping Negative Reminders Bringing Back Happiness